DEPARTAMENTUL ȘERIFULUI DIN LOS ANGELES
E CEL MAI MARE ASEMENEA DEPARTAMENT DIN ȚARĂ
ȘI E ÎN SLUJBA CELUI MAI POPULAT DISTRICT.
EI ANCHETEAZĂ CELE MAI BRUTALE ȘI COMPLICATE CRIME.
ACESTEA SUNT POVEȘTILE LOR.
2 MAI 2012
Era miercuri când am auzit prima dată că Gavin ar fi dispărut.
Soția lui, Lisa, m-a sunat
și m-a întrebat dacă fratele meu, Gavin, m-a contactat.
I-am spus că nu.
Am întrebat-o de ce.
Mi-a răspuns că el nu se dusese să-l ia pe unul dintre băieți de la școală.
Smith e faimos în comunitatea Calabasas,
îi place să joace golf pe plajă și e foarte sociabil.
Ultima dată a fost văzut în cartierul Oak Park, plecând de la un amic.
STUDIOURILE FOX
Gavin Smith era director la Fox și era un personaj carismatic și expansiv.
Trebuie să aflăm dacă există vreun motiv pentru dispariția acestui om.
E un mister.
Am tot încercat să dau de el.
I-am lăsat mesaje în care îl rugam să mă sune sau să-mi scrie că e teafăr.
Directorul de la Fox a dispărut după ce a plecat în Mercedesul său negru.
Nimeni nu știa nimic de el.
Niciun apel, niciun mesaj, nimic.
E vorba de un adult care dispare în împrejurări misterioase.
Trebuie să te gândești la posibilități.
Nici în visele mele cele mai negre
nu mi-aș fi putut închipui așa ceva.
Departamentul Șerifului din Los Angeles e cel mai bun.
În LA sunt judecate multe cazuri faimoase.
Trebuie să te dedici 110%.
E vorba despre omor, cea mai gravă infracțiune.
Pasiunea și simțul datoriei sunt esențiale.
Sursa dreptății e aflarea adevărului.
OMUCIDERI: LOS ANGELES
În mai 2012, tocmai încheiasem o misiune specială
într-un grup operativ
și fusesem retrimis „la parter”, la Omoruri.
Gavin Smith era în situația
în care dispăruse de o săptămână,
cazul lui fiind inițial la Serviciul Persoane Dispărute.
După o examinare mai atentă,
anchetatorii au adus cazul în atenția supervizorului nostru.
Atunci am fost instruit
să-l consider cazul unei dispariții în împrejurări suspecte.
Toate cazurile de dispariții trec pe la serviciul aferent.
Când ai un asemenea caz,
speri să găsești persoana în viață.
Ești adult, te poți duce oriunde vrei
și nu ești obligat să spui nimănui unde,
asta dacă nu ești liberat condiționat.
Dacă dispari, marea întrebare e: „De ce?”
Cazul ajunge la Serviciul Omoruri dacă există suspiciunea de crimă.
2 MAI 2012 GAVIN SMITH DISPARE
9MAI 2012 TY LABBE ÎI PREIA CAZUL
Avem mare nevoie din partea publicului...
SOȚIA LUI GAVIN
...de informații verificabile care să ducă la găsirea
tatălui lor și a soțului meu, Gavin Smith.
Eu și partenerul meu, John O'Brien, am preluat cazul.
Am vorbit cu detectivul de la Persoane Dispărute,
apoi am mers să vorbim cu soția lui Gavin Smith.
Locuia într-o comunitate cu acces restricționat din San Fernando Valley.
San Fernando Valley are cel puțin 500 km pătrați,
reprezentând nordul orașului Los Angeles.
Zona de vest a San Fernando Valley e în principal rezidențială,
un cartier-dormitor locuit de oameni bogați,
faimos doar fiindcă acolo locuiește familia Kardashian.
Când am vorbit cu Lisa prima dată, era vizibil tulburată, ceea ce e firesc.
Am încercat s-o liniștim,
să-i spunem că am venit s-o ajutăm, să-i găsim soțul.
Familia era în criză. Era acolo și fiul ei,
și sora lui Gavin, Tara.
Toți ne-au dat o grămadă de informații.
Am aflat că era un sportiv fenomenal.
Baschetul fusese viața lui.
Când era la facultate, la UCLA, era un jucător de elită.
CAMPIONATUL UNIVERSITAR
Era expansiv și impunător
și nu doar datorită înălțimii.
Era un bărbat incredibil de chipeș.
Avea un zâmbet fermecător.
Locuiam în San Pedro, la zece minute de restaurantul Ports O'Call.
Gavin a cunoscut-o pe Lisa când lucra acolo. Într-o zi, ea a venit la bar.
Gavin era barmanul. S-au plăcut imediat și totul a fost minunat.
Primul lor fiu s-a născut în primii doi ani de căsnicie.
Se iubeau foarte mult.
A jucat în câteva filme.
A jucat în filmul Glitz.
Ia provoacă-mă!
De asemenea, făcea și cascadorii și s-a accidentat la coloană.
A fost cumplit.
A fost un punct de cotitură pentru el, fiindcă a stat mult pe tușă.
Cred că și-a dat seama că nu va avea o carieră în actorie,
s-a angajat la 20th Century Fox.
Se ocupa de distribuția de filme pe coasta de Vest.
Îi plăcea mult să lucreze în industria cinematografică.
Lisa ne-a spus că Gavin nu se dusese la serviciu
și nu vorbise cu nimeni.
Era ceva foarte neobișnuit.
De asemenea, nu-și luase fiul de la școală,
și asta era foarte îngrijorător, fiindcă era ceva în premieră.
Era foarte neobișnuit ca cineva ca el să nu vină la serviciu,
să nu vină să-și ia copilul de la școală sau să dispară pur și simplu.
Lisa ne-a spus că Gavin avea o relație extraconjugală,
se înstrăinase de familie
și, pe moment, nu locuia acasă.
O mai înșelase și ea aflase.
I-a promis că nu se va repeta.
După un an, Lisa l-a prins că o înșală cu o femeie numită Melanie.
Când a aflat despre asta, l-a dat afară din casă.
O colegă avea un dormitor disponibil și s-a mutat acolo.
Colega ne-a spus că l-a văzut în viață
pe la ora 22:00 la data de 1 mai.
Gavin a pus niște rufe la uscat și a plecat de acasă.
Am vorbit cu el în noaptea dinaintea dispariției lui
și am simțit că era foarte tulburat,
foarte măcinat de deciziile pe care le luase.
Îmi vorbise despre relația lui cu Melanie.
Din câte am înțeles, se despărțise de ea
și știa că trebuia să se întoarcă la familie cumva,
să reia relația cu soția și copiii lui.
Asta își dorea cu adevărat.
Scuze!
Îmi amintesc...
că-și iubea foarte mult băieții.
Le iubea și pe fiicele noastre
ca pe copiii lui.
Un lucru de care sunt sigură
e că a fost un tată absolut minunat.
Era ceva dubios la mijloc.
A fugit cu vreo iubită sau cu altcineva?
S-a dus undeva ca să se liniștească?
S-a sinucis?
Lisa era supărată. O înșelase de două ori.
Oare fusese mâna ei?
„Să-l ia naiba! O să angajez pe cineva să-l răpească.”
Poate l-a otrăvit. Nu știu. Putea fi orice.
Era nevoie de multe informații
ca să excludem un suspect.
DEPARTAMENTUL ȘERIFULUI PARCARE
Urmărim niște piste...
LT. DAVE DOLSON LASD
...și verificăm toate informațiile adunate
despre cunoscuții cu care a intrat în contact.
Când am vorbit cu Lisa prima dată, ne-a spus:
„Soțul meu are o aventură cu Melanie.
Poate vreți să vorbiți cu ea.”
Și așa am făcut.
Era îmbrăcată într-o pijama albă cu paiete
care era aproape transparentă.
Stăteam în fața unei femei care era foarte sexy și cumva seducătoare.
Încerci să fii profesionist, să-i adresezi întrebări
și te gândești că viața de polițist are și asemenea momente.
Te uiți la partenerul tău și zici: „Nu mă atinge acum!
Trebuie să mă duc acasă, la soție. E o nebunie!”
Melanie a fost foarte deschisă cu ei.
A recunoscut că aveau o relație,
că Gavin era foarte tulburat,
dar că nu voia să-i mai facă probleme în căsnicie.
I-a spus că vrea să încheie relația.
După ce am vorbit cu Melanie prima dată, n-am simțit că ne ascunde ceva,
dar n-am putut s-o eliminăm ca suspect.
Erau prea multe lucruri de făcut.
Au pus afișe cu Gavin Smith și mașina lui.
Soția Lisa, fiul Austin și voluntarii îl caută în zona Sylmar.
Familia îl așteaptă acasă.
FIUL LUI GAVIN
Îl iubim din tot sufletul. E greu, dar...
Îmi place să mă gândesc la clipele frumoase.
Dacă-l găsim, am putea trăi multe altele.
Lisa făcea tot posibilul să adune informații.
Știam că au nevoie de sprijin,
iar eu m-am dus acolo în repetate rânduri
să particip la căutări sau să vorbesc cu lumea.
Am făcut tot posibilul să aflu unde e.
A dispărut.
Nu avea placa la el.
Lisa Smith e sigură că cineva știe ceva.
10 MAI 2012 8 ZILE DE LA DISPARIȚIA LUI GAVIN
Telefonul lui Gavin Smith era un element important,
pentru că puteai începe să-ți faci o idee.
Când a fost localizat ultima oară telefonul lui, când a vorbit ultima oară
înainte de dispariție?
Cei de la Persoane Dispărute se ocupaseră puțin de telefonu.
Am cerut un mandat de percheziție pentru a extinde cercetările.
Am examinat datele telefonului său și am observat
că în noaptea în care telefonul lui n-a mai putut fi localizat,
a sunat-o pe Lisa, pe cei trei băieți, pe Tara
și pe o femeie numită Chandrika Creech.”
Pe baza desfășurătorului apelurilor, a fost ultima persoană cu care a vorbit.
Trebuia să aflăm cine era tipa.
Lisa Smith ne-a spus că Gavin a cunoscut-o pe Chandrika
la un centru de dezintoxicare numit Matrix.
2 MAI 2012 GAVIN SMITH E DAT DISPĂRUT
2008 GAVIN O CUNOAȘTE PE CHANDRIKA
Accidentarea la coloană îi provocase dureri atroce
și, din păcate, doar opiaceele îi puteau calma durerile.
Din această cauză, a ajuns dependent
și, în final, mi-a spus că s-a dus la dezintoxicare.
Când era acolo, a sosit și Chandrika,
pentru a-și trata dependența și a-și pune viața în ordine.
Inițial, Chandrika făcea parte din grupul de consiliere al lui Gavin,
dar relația lor s-a transformat în ceva mai mult.
Gavin a avut o aventură pasională cu Chandrika.
Lisa l-a luat la întrebări, iar el a recunoscut.
Relația cu Chandrika a durat cam un an,
iar soțul ei, John Creech, știa despre asta.
După ce l-a luat la întrebări pe Gavin,
Lisa a crezut că relația lui extraconjugală s-a sfârșit.
2008: GAVIN O CUNOAȘTE PE CHANDRIKA 2010: GAVIN ÎNCHEIE RELAȚIA CU CHANDRIKA
2 MAI 2012 GAVIN SMITH DISPARE
Dispăruse o persoană care avusese o aventură cu Chandrika.
Automat, ea devine suspectă.
Am mers să vorbim cu ea și am găsit-o acasă.
Când am intervievat-o pe Chandrika, era cu nervii la pământ.
Era speriată, îngrijorată, evazivă.
Era extrem de agitată.
Vorbise cu el.
Nu știa unde s-a dus, dar se vedea că ținea la Gavin.
A susținut ferm că nu știa ce s-a întâmplat cu el
după ce vorbiseră la data de 1 mai 2012.
Când o intervievam, o mașină sport neagră a trecut pe stradă,
s-a oprit puțin, apoi a plecat.
Vorbind cu Chandrika,
a recunoscut că în mașină era soțul ei, John.
Evident, detectivii au vrut să vorbească și cu el,
dar nu au putut, fiindcă a plecat repede, ceea ce a dat imediat de bănuit.
Mai târziu, am aflat că e un fost pușcăriaș
care avea obligația să colaboreze cu poliția Glendale.
Era implicat în trafic de droguri.
Am vrut imediat să aflăm unde e.
Ca polițist, când e vorba de un fost pușcăriaș, un narcotraficant...
E furios că soția lui avusese o aventură cu tipul ăsta.
Unele lucruri sunt fix așa cum par.
Dacă o pasăre arată, merge și măcăne ca o rață,
atunci e o afurisită de rață.
L-am luat în vizor imediat.
JOHN CREECH
Ne-am uitat pe desfășurătorul apelurilor lui John Creech.
Trebuia să găsim
legătura dintre telefonul lui John Creech și deplasările lui Gavin Smith
și frecvența apelurilor în noaptea dispariției.
Aveam experiență în analiza datelor și triangulație
și am observat niște tipare bizare.
Poliția a stabilit că în noaptea de 1 mai 2012
Gavin și Chandrika s-au întâlnit în persoană.
Telefoanele lui Gavin Smith și Chandrikăi au început să comunice cu stația
într-o zonă din Hidden Hills, nu departe de casa soților Creech,
într-o zonă considerată un fel de alee a îndrăgostiților.
Unde era John Creech, potrivit telefonului? Era la...
La naiba! Telefonul lui emitea semnal din zona unde era Chandrika.
Prin triangularea semnalului GSM, am văzut că toate telefoanele erau în același loc.
În acel moment, am fost aproape siguri că s-a întâmplat o nenorocire.
Deși acest caz a fost inițial un caz de dispariție a unei persoane,
ulterior am știut despre ce era vorba.
Era un omor.
8 IUNIE 2012 5 SĂPTĂMÂNI DE LA DISPARIȚIA LUI GAVIN
Nu știam unde era John Creech,
dar eu și partenerul meu aveam destule probe
ca să solicităm un mandat de percheziție pentru domiciliul soților Creech.
Chandrika era acasă cu bunica ei.
Tot acolo era și infirmiera bunicii, o femeie numită Reina Lim.
Vecinii zic că sunt o familie cumsecade,
dar spun și că arbuștii înalți, camerele de supraveghere
și semnele care interzis accesul
au stârnit suspiciuni.
Comportament ciudat? Anumite mașini vin și stau parcate afară o vreme.
N-am găsit multe probe materiale utile,
dar am putut afla multe lucruri
care sunt semnificative pentru un anchetator.
Locuiau pe o intrare unde mai erau cinci case,
iar casa lor îți sărea imediat în ochi.
Aveau un sistem sofisticat de camere,
statui din bronz de 8.000 de dolari ale lui Buddha în iazul cu pești koi.
Aveau o piscină personalizată care costase 200.000 de dolari.
Celelalte case?
E vorba de West Hills. E un cartier frumos, dar nu de lux.
Chandrika ne-a spus că nu știa cum a plătit soțul ei pentru toate astea
și nu ne putea spune cu ce se ocupa soțul ei,
cum câștiga bani, dacă plătea taxe...
Serios acum, suntem tâmpiți?
E clar că nu spune adevărul, nu?
În timpul percheziției, era îngrozită.
Pur și simplu, nu știa ce să facă.
Nu știam dacă era implicată,
dar știam că nu vrea să ne spună ce știe.
Ne-a spus că John e în Chicago,
dar n-a putut să ne explice de ce John s-a dus brusc la Chicago.
Care era faza?
Nu-l prinsesem în flagrant,
nu-l prinsesem cu tăieturi și vânătăi pe mâini,
dar aveam multe informații. Știam că suntem pe drumul cel bun.
Continuăm să cerem ajutorul publicului.
LT. DAVE DOLSON LASD
E binevenită orice informație pe care ne-o poate furniza publicul.
Am primit un pont că Gavin a fost văzut la un bistrou sau o cafenea din Morro Bay.
Cineva îl văzuse în Morro Bay.
Era cineva care-l cunoștea pe Gavin de la facultate.
Apoi chelnerița a confirmat că era Gavin.
Mi-am zis: „Doamne, ce bine! Înseamnă că doar și-a luat un respiro.”
Am plecat acolo.
Informația asta mi-a dat aripi,
iar eu am zburat până acolo.
Trebuie să nu scăpăm hățurile anchetei,
dar în același timp știam că poate scăpa oricând de sub control.
Poate fi ceva minor sau important,
dar, când pierzi controlul, trebuie să-l recâștigi.
Ești detectivul-șef.
Tara a plecat ca din pușcă
la Morro Bay ca să bată la uși.
Am primit între 60 și 100 de apeluri că a fost văzut
și știam că era un omor, dar nu puteam dovedi.
Trebuia să iau măsuri.
Deci, ce trebuia să fac?
Am trimis doi detectivi la Morro Bay ca să verifice pista
că e la un hotel unde nu știu ce face, poate mănâncă supă de ceapă.
Ty poate fi foarte dur și foarte direct,
pentru unii, poate chiar nepoliticos,
dar e capabil să demonstreze
că, indiferent cum vorbește, îi pasă.
Din cauza temperamentului, îi spun „Sudistul furios”.
E foarte gălăgios.
Dar știu că e un profesionist pasionat
căruia îi pasă de cazurile lui și de toți colegii.
Am fost educat să spun dacă nu-mi convine ceva
și nu-mi pasă pe cine jignesc.
DEPARTAMENTUL ȘERIFULUI DIN LA SERVICIUL OMORURI
Pista de la Morro Bay părea credibilă.
Chelnerița a spus că poate l-a confundat.
„Cred că m-a influențat ziaristul care mi-a cerut să-l identific.”
Nu știu cum s-a întâmplat asta,
dar a fost o mare dezamăgire.
Ea credea că lui Gavin i s-a întâmplat ceva foarte rău.
Neavând încă dovezi clare, speri că e încă în viață,
dar știi că scenariul cel mai sumbru se va adeveri mai devreme sau mai târziu.
22 IUNIE 2012 7 SĂPTĂMÂNI DE LA DISPARIȚIA LUI GAVIN
Detectivii au monitorizat activitatea lui John Creech
și au stabilit că John Creech avea antecedente penale.
De fapt, fusese acuzat de transport de substanțe ilicite.
Recunoscuse acuzația de distribuirea de narcotice
și, ca să nu meargă la închisoare, a devenit informator
și colaborator al poliției din Glendale.
Dar nu și-a făcut deloc treaba.
Nu le-a dat nicio informație utilă.
John Creech era încă în Chicago
și trebuia să-l aducem la secție ca să-l intervievăm.
L-am contactat pe detectivul Dave Kellog din Glendale,
care a fost de acord să ne ajute.
Dave l-a chemat și l-am rugat
să meargă să stea într-o cameră, unde am pus un difuzor.
Apoi am intrat noi.
Ne-am prezentat.
I-am pus întrebări despre Gavin Smith.
John Creech era calm și încerca să fie fermecător și pe fază.
Escrocul clasic.
A zis că-l știa pe Gavin. L-am întrebat: „L-ai amenințat?”
„Niciodată!”
A minimalizat totul, iar eu am decis să încerc altă abordare.
Am început să sugerez că Gavin era un om rău.
I-am spus că Gavin era un hărțuitor
care umbla după femei.
Am făcut tot ce am putut ca să-l întărât.
I-am zis că e de înțeles dacă i-a făcut ceva.
„N-o mai da pe după piersic!”
Dar nu a cedat.
I-am explicat judecătorului că îl suspectăm pe Creech că e implicat
în dispariția lui Gavin Smith
și că nu și-a îndeplinit angajamentul de a furniza informații poliției,
iar judecătorul l-a plasat pe dl Creech în arest preventiv.
Când cineva despre care crezi că a comis un omor ajunge după gratii,
e un lucru bun.
Asta ne-a dat timp să facem cercetări mai amănunțite.
Ne-am uitat la datele telefonice ale lui John Creech,
pe cine a sunat, cine l-a sunat.
Am văzut că după ce Gavin Smith a vorbit cu Chandrika
în noaptea în care a dispărut, a existat o serie de apeluri
pe care John Creech le-a dat unul după altul
și a sunat la același număr, care era numărul lui Jorge Valles.
Cercetările au arătat că era un asociat de-ai lui Creech.
Dl Valles lucrase mult la casa cuplului Creech
și, prin urmare, Jorge Valles și John Creech deveniseră prieteni.
În noaptea dispariției lui Gavin,
telefonul victimei, al lui John Creech și al lui Jorge Valles
emiteau semnal către un turn GSM de lângă curtea lui Jorge.
00:30 TELEFOANELE LUI GAVIN, CHANDRIKA ȘI JOHN CREECH SUNT ÎN ACELAȘI LOC
Am luat legătura cu Jorge Valles.
Prima dată când am vorbit cu Jorge Valles, era limpede
că nu e în elementul lui.
Valles le-a spus că John Creech l-a sunat într-o stare de agitație
în dimineața zilei de 2 mai 2012,
spunându-i că are nevoie de ajutor și că va veni la el acasă.
Valles e cumva surprins,
dar Creech ajunge la el acasă și-l roagă să-l ajute să ducă o mașină,
un Mercedes Benz.
Jorge Valles a văzut un cadavru mumificat
învelit într-un cearșaf, pe scaunul din dreapta,
iar John Creech i-a spus lui Jorge Valles că el îl omorâse.
„Vreau să-l ascunzi.”
Jorge i-a zis „Ai înnebunit. Nici vorbă să-l ascunzi aici!”
Jorge Valles nu voia deloc
să le spună detectivilor ce s-a întâmplat pe urmă,
dar l-a urmărit pe John Creech în Mercedesul negru
spre o casă din Porter Ranch, o comunitate cu acces restricționat.
Au ajuns la una dintre case.
Când Creech a ajuns acolo,
a dus Mercedesul negru în garaj,
l-a lăsat acolo,
apoi au plecat.
Apoi, John Creech i-a spus: „Vreau să arunci telefonul ăsta.”
Jorge a fost prost și l-a luat.
A doua zi, l-a aruncat într-un coș de gunoi în spatele unui McDonald's.
Jorge a văzut răni pe mâinile lui Creech.
I s-a părut că a văzut cadavrul,
dar n-a putut identifica numărul mașinii ori cadavrul.
Deci, încă nu aveam destule probe pentru a merge la procuror.
Detectivii au reușit să afle
că acea casă unde s-au dus John Creech și dl Valles
aparținea unui bărbat numit Stan McQuay.
Stan McQuay era partenerul de antrenament al lui John.
Era antrenorul de fitness al vedetelor, „Domnul Sănătate”.
Stan McQuay a fost adus la secția din Lost Hills.
Ne-am dus să vorbim cu el, dar voia să-și cheme avocatul.
Avocatul care îl reprezenta pe Stan McQuay era foarte faimos.
A fost foarte sincer. A zis: „Ty, nu va vorbi cu tine.”
I-am zis: „Vorbește tu cu el!”
Și așa a făcut.
Au trecut cinci minute, apoi 20, 40, 50 de minute...
I-am zis lui John că asta era de bine.
„E bine că stă acolo atât,
deoarece au ocazia să vorbească liber.”
Avocatului probabil că îi picase fața.
„Ce naiba ai făcut?”
Când a ieșit de la interviu, mi-a plăcut că arăta ca un câine bătut.
A vedea un avocat privat care arată ca un câine bătut
e o priveliște plăcută. Îți zici: „Așa! O să îi facem praf.”
Astea sunt micile lucruri care îi încântă pe detectivi.
Eram în avantaj.
Și, ce să vezi, ne-a spus că vrea să vorbească cu noi.
„Putem veni mâine la voi la birou?”
„Categoric, frate. Nicio problemă.”
Ne-a rugat să-l ducem pe Sean acasă.
„Sigur, nicio problemă.”
De asta, ca detectiv la Omoruri,
trebuie să știi pe unde să ocolești autostrada.
Am luat-o pe străduțe laterale și am oprit la toate semafoarele.
Am avut o conversație grozavă.
Stan McQuay ne-a spus că John l-a implorat
să-l lase să parcheze mașina în garaj.
A jurat că a aflat de cadavru abia după ce a început să miroasă.
Un cadavru în putrefacție miroase, n-ai ce să faci.
A spus că a început să-l preseze pe Creech
să vină și să ia cadavrul de acolo.
A spus că John Creech a venit cu o dubă a companiei U-Haul,
a scos cadavrul din mașină și l-a urcat singur în dubă.
În cele din urmă, John Creech a luat Mercedesul lui Gavin Smith
și l-a mutat din garaj.
Trimisesem un mandat de percheziție către U-Haul.
Niciunul dintre cei care păreau implicați în acest caz,
niciunul dintre cei pe care-i suspectam
nu închiriase vreun echipament în acea perioadă.
A fost frustrant.
Gavin era dispărut și presupus mort.
Tot nu aveam un cadavru.
Nu găsisem nici mașina.
Nu știam nimic despre arma crimei.
Acalmia era de rău augur,
fiindcă nu știam care sunt pașii următori.
Eu și partenerul meu, John, știam că nu jucam o partidă de dame, ci șah.
Și în jocul ăsta de șah pe care îl jucăm ca detectivi la Omoruri cu răufăcătorii,
nu ai luxul de a muta pe îndelete. Trebuie să muți repede.
Ambii detectivi, Labbe și O'Brien, au fost de mare ajutor.
N-au putut rezolva cazul în primele 48 de ore.
Nici vorbă.
Dar erau foarte interesați de caz
și voiau să-l soluționeze.
FEBRUARIE 2013 9 LUNI DE LA DISPARIȚIA LUI GAVIN SMITH
La începutul lui februarie 2013,
unul dintre detectivii de la Omoruri, un tip pensionat,
era la o partidă de tenis cu niște tipi,
iar unul dintre ei...
era tatăl Chandrikăi.
În timpul meciului de tenis, tatăl lui Chandy se purta ciudat.
A zis că fiica lui s-a mutat acasă la ei
și le-a spus că soțul ei a ucis pe cineva.
Tatăl ei era atât de șocat, încât a simțit nevoia să spună cuiva.
Acel detectiv mă cunoștea
și m-a informat imediat.
M-am prezentat tatălui lui Chandy
și el mi-a zis: „O să-ți spun tot ce știu.”
Ne-a spus că e posibil ca mașina să fi fost dezmembrată,
dar poate mai găsim bucăți din ea.
Și ne-a mai spus
să vorbim cu Reina Lim, infirmiera bunicii lui Chandy.
Asta ne-a surprins pe amândoi.
Ni se părea imposibil.
Era vorba de o femeie mărunțică de 70 de ani,
o filipineză inocentă, creștină, care îngrijea
o bătrână muribundă care era rudă cu Chandrika.
În acel moment ne-a picat fisa.
„Băga-mi-aș! Era sub nasul nostru.”
De-asta cel mai bine e să ai noroc,
pentru că e o chestiune de sincronizare.
Brusc, dai peste ceva important, și asta doar din întâmplare.
Și atunci trebuie să profiți.
Am zis: „Hai s-o găsim!”
Am început s-o supraveghem pe Reina.
Într-o zi, a plecat de la serviciu
și am luat legătura cu ea în parcare.
Se vedea că e puțin surprinsă.
Dar știa cine suntem și știa ce caz anchetăm.
Am vorbit cu ea și i-am explicat situația,
cum a apărut numele ei și a vrut să ne ajute cu tot ce poate.
Am simțit că era sinceră.
Ne-a arătat acte
care dovedeau că plătea chiria unei unități de depozitare a lui Creech.
Probabil, fără știrea ei, plătea chiria
pentru unitatea de depozitare unde erau probele unui caz de omor.
Mi se părea că identific un tipar.
„Jorge, poți ascunde telefonul ăsta?”
„Stan, pot să ascund cinci zile mașina și cadavrul ăsta la tine acasă?”
„Reina, plătești tu chiria asta?”
Vedeți tiparul?
E tipic pentru un escroc.
Se folosea de oricine putea ca să pară mai puțin vinovat.
Am obținut un mandat de percheziție.
După ce am spart lacătul, am găsit mașina lui Gavin Smith înăuntru.
A fost palpitant, pentru că acum aveam mașina victimei
confirmată, intactă, nedezmembrată.
Am avut baftă.
Zeii anchetatorilor au fost generoși cu noi în ziua aia.
După ce a fost găsită mașina,
s-a decis că va fi o anchetă completă
care ar duce probabil la înaintarea dosarului în instanță
și am început să lucrez oficial cu Ty.
Știam că Bobby avea o reputație foarte bună
în rândul detectivilor din unitatea mea și îl respectam.
Venea de la Infracțiuni Majore,
un post destul de greu de obținut în procuratură.
E foarte șmecher.
Aspectul-cheie pe care voiau să-l probeze
era dacă mașina a fost locul unde a murit Gavin Smith.
Criminaliștii au de verificat aspecte esențiale legate de mașină.
Au început să caute urme de sânge,
probe serologice, ADN, salivă, fire de păr,
orice ar putea dovedi că Gavin Smith a fost în acea mașină.
Plăcuțele de înmatriculare fuseseră scoase.
Seria șasiului era intactă.
Nu fusese ștearsă.
Așa am identificat-o. Mașina era locul crimei.
Se vedea sânge,
mult sânge uscat pe scaunul din dreapta,
pe podea, pe bord, pe plafon, pe bancheta din spate.
Erau stropi de sânge, ceea ce indica lovituri repetate
în urma cărora sângele a ajuns pe plafon.
Era sânge uscat pe interiorul portierei,
acolo unde se închide.
Nu sunt convins nici până azi
că nu i-a zdrobit capul lui Gavin cu portiera.
L-a bătut cu sălbăticie.
Nu există niciun dubiu. E un om malefic.
Smith, un bărbat de 57 de ani, a dispărut la data de 1 mai 2012.
Un an mai târziu, Mercedesul său a fost găsit într-un depozit din Simi Valley.
Trebuia să-l legăm pe John Creech de mașina lui Gavin Smith.
Trebuia să căutăm amprente,
dar acum știam încotro să-i direcționăm pe criminaliști.
Probele din mașină indică faptul că a fost ucis acolo.
Dl. Creech rămâne suspect.
Rezultatele mostrelor de ADN și sânge
au indicat că era sângele lui Gavin Smith.
Mi-am amintit că văzusem ceva.
Plăcuțele de înmatriculare lipseau, dar un șurub fusese pus înapoi.
Am cerut să se verifice dacă avea urme de ADN
și s-a dovedit că era ADN-ul lui John Creech.
A fost dulce-amar.
Pentru că știam...
că era vorba de...
Din felul în care au descris situația,
știam că erau multe probe biologice și ADN în mașină.
În acel moment am știut.
În acel moment...
am știut că nu mai e cale de întoarcere.
Și apoi te întrebi cum s-a întâmplat, cum au fost ultimele lui clipe.
E greu.
E foarte greu.
Din perspectiva procurorului privind probatoriul,
puteam dovedi că avem probe indirecte solide
că victima a fost ucisă de John Creech.
Evident, erau fragmente importante din poveste pe care nu le știam încă.
În acel moment, aveam doi martori care cooperau.
Îi aveam pe Jorge Valles și Stan McQuay.
Singurul lucru pe care nu-l aveam era cadavrul victimei
și încă nu aveam un martor ocular care să fi văzut cum s-a întâmplat totul.
Erau mult prea multe necunoscute.
Cazurile în care lipsește cadavrul sunt unele dintre cele mai greu de dovedit.
Aveam doar probele de sânge din mașină,
dar tot nu știam cum a murit victima,
iar legistul nu ne putea spune confirma
că victima murise.
Ancheta e în desfășurare.
LT. DAVE DOLSON
În acest moment, nu am pus pe nimeni sub acuzare.
Partea tristă e că trăiești atâta timp în incertitudine.
A fost sfâșietor.
Pe bună dreptate, Lisa era extrem de supărată
că treceau ani în șir fără să știe ce s-a întâmplat.
LA DOI ANI ȘI JUMĂTATE DE LA UCIDEREA LUI GAVIN
Deși trecuseră mai mult de doi ani,
nu voiam să ducem cazul la procuror
până nu făceam tot ce se putea face.
În octombrie 2014,
pe dealurile din Palmdale, California,
un cuplu căsătorit își plimbau câinele.
Câinele era fără lesă și, când s-a întors la ei,
avea în bot ceea ce părea a fi un os de om.
Dacă miroase ceva ce-i place, ia.
Labradorul Buddy a găsit ceva pe gustul lui
în timp ce se plimba cu stăpânul.
Au chemat poliția ca să ancheteze.
Polițiștii au sosit la fața locului și au anunțat Serviciul Omoruri
că au găsit o groapă cu rămășițe umane.
Când detectivii au mers la locul crimei,
nu știau cine era victima.
Identificarea se poate face prin fișa dentară,
iar dacă rămășițele sunt recente, poți lua amprente.
În acest caz, rămășițele umane au indicat
intervențiile suferite de Gavin de-a lungul anilor
și astfel au reușit să stabilească faptul că erau rămășițele lui Gavin.
Am trimis probele de la locul faptei la cabinetul legistului.
Legistul a început examinarea.
S-a uitat la radiografii, a formulat ipoteze și observații.
Victima prezenta o rană defensivă și o fractură a brațului
în încercarea de a se apăra, ceea ce corespundea cu ceea ce știam.
A fost atacat în mașină.
Era evident că avea craniul fracturat
în urma unei contuzii.
Prezenta fracturi orbitale complete ale pomeților.
Găsirea cadavrului lui Gavin Smith a fost esențială pentru anchetă.
Dar grija mea era familia. Voiam să le fiu alături.
Familia Smith trebuia să fie informată de mine și partenerul meu.
Îmi amintesc că Lisa m-a sunat
și mi-a spus că a fost găsit.
Știți, am simțit că...
s-a încheiat capitolul, fiindcă...
Scuze!
Știi că e vorba de ceva cumplit.
Dar măcar se terminase.
Fiindcă era adevărat.
Familiile au nevoie să afle adevărul.
Și îl află când e găsit cadavrul.
Nu asta ne dorisem, dar...
știi că nu se mai întoarce.
Chiar și după descoperirea cadavrului lui Gavin,
erau informații pe care nu le știam,
și anume nu știam cum l-a ucis Creech pe Gavin Smith.
Știam că singura persoană care deținea această informație
era Chandrika Creech.
Ceea ce nu știam atunci
era cât de implicată fusese în moartea lui Gavin.
Prin urmare, am decis să-i spunem
că va beneficia de clemență
în schimbul unei declarații sincere,
cunoscută ca ofertă.
Chandrika ne-a transmis prin avocatul ei că acceptă oferta.
Și ne-a spus
că reluase relația cu Gavin Smith,
dar nu aveau relații sexuale.
Aveau o relație de prietenie,
se întâlneau și vorbeau în mașină.
El se despărțise de amantă și ea îl consola,
era îngrijorată pentru el și copiii lui, pur și simplu era prietenoasă.
La un moment dat, portiera s-a deschis cu putere
și Johnny a sărit pe ei
și a început să-l bată.
ÎNREGISTRARE
De câte ori l-ai văzut pe Johnny lovindu-l pe Gavin?
- De cinci ori. - Cinci?
Ea țipa din răsputeri
în timp ce Johnny îl lovea în figură fără încetare.
Ea a reușit să se strecoare din mașină,
strigând la el să se oprească, să nu-l omoare.
La un moment dat, Johnny s-a oprit în timp ce Gavin era inconștient.
Era sânge peste tot. Apoi, i-a spus: „Taci sau o să mori și tu!”
În final, ea a reușit să fugă de acolo,
iar Johnny continua să-l bată pe Gavin, care era inconștient.
Chandy l-a ajutat să ascundă crima, fiindcă era absolut îngrozită de el.
15 IUNIE 2017 LA 5 ANI DE LA UCIDEREA LUI GAVIN SMITH
ÎNCEPE PROCESUL DIRECTORULUI UCIS
John Creech a fost trimis în judecată la începutul lunii iunie 2017.
Planul a funcționat!
Gavin Smith e mort!
Și păstrat acest secret timp de doi ani.
Le-am explicat juraților
că n-o ucisese pe victimă la mânie,
că inculpatul știa de mult de aventura soției lui
și și-a urmărit soția,
deci nu era atât de tulburat emoțional
încât nu știa ce face. Avusese un plan.
Un martor important a fost Chandrika.
Ea a relatat exact cum a fost ucis Gavin.
Nu a ripostat.
Nici măcar nu-l împingea. Nu se mișca deloc.
- Ca urmare a... - Și gemea.
John Creech a depus mărturie
și a spus că s-a încăierat cu Gavin.
M-a pocnit, m-a tras de pulover.
Mi-a pus mâna în gât ca să mă sugrume.
Mi-a lipit capul de plafon și mi-a băgat un deget în ochiul drept.
Doar capul meu era înăuntrul mașinii, iar el mă sugruma.
Creech a susținut că Gavin Smith era înarmat cu un ciocan.
John Creech a mărturisit că a reușit să-l dezarmeze.
În final, l-a învins și l-a ucis din greșeală pe Gavin,
dar era în legitimă apărare.
Și că, în final, a luat arma sau obiectul respectiv
și l-a aruncat în grădina vecinului.
Ați luat decizia să nu sunați la Urgențe. E corect?
A fost decizia mea.
Și o regret zilnic.
După părerea mea, a spus numai minciuni.
Noi, jurații, concluzionăm că inculpatul John Creech
nu a comis infracțiunea de omor calificat.
Juriul a decis că nu era vinovat de omor calificat.
Noi, jurații, concluzionăm că inculpatul John Creech
a comis infracțiunea de ucidere din culpă a lui Gavin Smith.
A fost găsit vinovat de ucidere din culpă în statul California.
A fost ca o insultă.
A fost o crimă premeditată, planificată, calculată.
De fiecare dată când auzi un verdict care nu e ceea ce îți doreai,
simți dezamăgire și tristețe.
Judecătorul s-a străduit să arate
că era în dezacord cu verdictul juriului
și că acuzarea probase că fusese vorba de omor calificat.
Orice altă persoană din această sală
ar fi sunat la Urgențe, ar fi cerut ajutor medical.
Dv. nu ați făcut-o,
deoarece, sincer, cred că sunteți un om rece și nemilos.
Urma să-i dea pedeapsa maximă,
adică 11 ani.
UCIGAȘUL DIRECTORULUI FOX, CONDAMNAT LA MAXIMUM 11 ANI
Credeam că va primi o pedeapsă de cel puțin 30 sau 40 de ani.
Doar fusese o crimă cu premeditare.
Și a primit doar 11 ani? Asta nu se cheamă dreptate.
Eram din nou furioasă.
Eram extrem de furioasă.
Eram mânioasă că lui Gavin nu i se făcuse dreptate.
Din fericire, era anchetat din nou
pentru infracțiuni legate de droguri
și apoi a fost pus sub acuzare pentru transport și vânzare de droguri.
A primit în jur de 26 de ani pentru infracțiuni federale,
în principal pentru că era un infractor federal cu antecedente.
Cu totul, a luat o pedeapsă de peste 40 de ani.
Asta a fost un fel de alinare pentru Lisa și copiii ei,
ca și faptul că a stat în arest mult timp,
ceea ce merita cu vârf și îndesat.
Era un om
care avea calități incredibile.
Înțelegeți?
Nimeni nu e perfect, iar el, nici atât.
Avea multe defecte.
Dar era un om extraordinar.
A profitat la maximum de șansele pe care i le dăduse viața.
E trist, e tragic, dar nu am regrete legate de acest caz.
Sunt mulți anchetatori în clădirea unde lucrăm
care n-ar fi muncit cât am muncit noi.
Pasiunea și simțul datoriei sunt esențiale.
Noi trebuie să căutăm adevărul și să aducem vinovatul în fața justiției.
La asta ne-am înhămat.
ÎN EPISODUL URMĂTOR
La 20 august, am primit un telefon de la Bruce.
Mi-a spus că soția lui, Jana, dispăruse în acea dimineață.
La fel ca în cazul lui Gavin Smith,
e esențial să cercetezi fiecare entitate, toți apropiații victimei.
Cine îi voia răul? Avea dușmani?
Bruce a spus că, din cauza tatălui Janei,
cineva a răpit-o pe Jana.
Tatăl ei era un politician important în statul California.
Poate fugise.
Poate avea o relație extraconjugală.
Ea începuse să lucreze mult la înfățișarea ei.
Își făcuse dantura.
Ceva nu era în regulă. Ceva părea cam suspect.
E o fată foarte dulce și prietenoasă.
Nimeni n-ar fi avut vreun motiv să-i facă rău.
Subtitrarea: Brândușa Popa